Luettelo televisiosarjan Lost hahmoista
Sivuhahmot > Toiset

| Nimi | Näyttelijä | Kausi/Kaudet | Jaksot |  |
| --- | --- | --- | --- | --- |
| Alex Rousseau | Tania Raymonde | 2, 3, 4, 5 | 21 |  |
Alexandra on Rousseaun tytär, jonka Toiset kidnappasivat kuusitoista vuotta ennen lennon 815 haaksirikkoa. Ben kasvatti Alexin omana lapsenaan. Alex auttaa selviytyjiä monissa paoissa. Hän seurustelee Karlin kanssa, mutta Ben yrittää pitää heidät erossa, koska Alex kuolisi jos hän tulisi raskaaksi. Neljännellä kaudella Alex joutuu Keamyn tappamaksi. Viidennellä kaudella Alex ilmestyy Benille, kun savuhirviön tuomitsee Benin.

| Mikhail Bakunin | Andrew Divoff | 3 | 9 |  |
Mikhail Bakunin on yksi Toisista. Hän on muun muassa tunnettu käyttämänsä silmälapun vuoksi. Hän asuu Liekki-asemalla, josta Locke, Sayid ja Kate löytävät hänet ja ottavat panttivangiksi. Hän kuitenkin onnistuu pakenemaan, ja myöhemmin hänet lähetetään Peili-asemalle tappamaan Desmond ja Charlie. Häntä ammutaan rintaan, mutta hän selviää ja ui yhteyshuoneen ikkunalle, jonka hän räjäyttää kranaatilla tappaen itsensä ja Charlien.

| Karl Martin | Blake Bashoff | 3, 4 | 11 |  |
Karl on Alexin poikaystävä ja yksi Toisista. Ben vangitsee Karlin, jottei hän saattaisi Alexia raskaaksi. Kate ja Sawyer kuitenkin pelastavat tämän. Myöhemmin Karl liittyy selviytyneisiin, mutta Kahana-laivalta tulleet tappavat hänet neljännellä kaudella.

| Bea Klugh | April Grace | 2, 3 | 3 |  |
Beatrice Klugh vieraili Michaelin luona tämän ollessa Toisten vankina. Kolmannella kaudella Liekki-asemalla Sayid, Locke ja Kate löytävät hänet, mutta Mikhail ampuu tämän, jotta selviytyneet eivät saisi Bealta mitään tietoja.

| Dogen | Hiroyuki Sanada | 6 | 5 |  |
Dogen on yksi Temppelissä asuvien Toisten johtajista. Hän puhuu japania, mutta osaa myös englantia. Dogen ei pidä ”englannin kielen mausta”, jonka vuoksi hän käyttää tulkkia. Dogen yrittää tapattaa Sayidin, koska tämä on hänen mukaansa ”saanut tartunnan”, mutta lopulta Sayid murhaa Dogenin. Ennen saarelle tuloaan Dogen oli pankkiiri, mutta jouduttuaan poikansa kanssa lähes tappavaan onnettomuuteen humalassa ajaessaan, Jacob lupasi pelastaa pojan jos Dogen suostuu tulemaan saarelle.

| Jacob | Mark Pellegrino | 3, 4, 5, 6 | 11 |  |
Jacob on Toisten korkein johtaja, ja on ollut käskyvallassa vähintään vuodesta 1954. Jacob asuu patsaassa, jolla on vain neljä varvasta ja yksi jalka. Ben ei pysty näkemään Jacobia, vaikka onkin Toisten entinen johtaja. Myöhemmin Christian puhuu Lockelle Jacobin puolesta. Viidennellä kaudella selviää Jacobin vierailleen Oceanicin kuutosten luona. Ben puukottaa Jacobin kuoliaaksi ja Musta-asuinen mies polttaa hänen ruumiinsa. Kuudennella kaudella hän esiintyy Hurleylle ja antaa tälle ohjeita. Jacob tekee Jackistä seuraajansa, ja myöhemmin Jack Hurleystä.

| Danny Pickett | Michael Bowen | 2, 3 | 7 |  |
Danny Pickett on Toisten väkivaltainen jäsen, joka valvoo Katea ja Sawyeria heidän ollessa vankeina. Hän on naimisissa Colleenin kanssa, kunnes Sun tappaa tämän. Raivoissaan Pickett purkaa vihaansa Sawyeriin ja lähes tappaa hänet, ennen kuin Juliet ampuu Pickettin.

| Ethan Rom | William Mapother | 1, 2, 3, 5 , 6 | 15 |  |
Tohtori Ethan Rom esittää yhtä keskiosan selviytyjää, kunnes Hurley paljastaa hänet. Hän yrittää murhata Charlien ja ottaa Clairen vangiksi lääkintäasemalle, jossa hän suorittaa testejä tämän syntymättömälle vauvalle. Charlie tappaa Ethanin jaksossa Kotiinpaluu. Kun Juliet, Sawyer ja muut elävät Dharmassa 1970-luvulla, Juliet auttaa Amya synnyttämään ja Horacen lapsen; myöhemmin Amy paljastaa, että hän nimesi vauvan Ethaniksi. Vaihtoehtoisessa aikajanssa Ethan ottaa vanhempiensa sukunimen ja työskentelee lääkärinä Los Angelesissa, auttaen Clairea tämän raskauden aikana.

| Goodwin Stanhope | Brett Cullen | 2, 3, 4 | 5 |  |
Goodwin oli naimisissa terapeutti Harper Stanhopen kanssa. Hänellä on myöhemmin suhde Julietin kanssa, mikä suututtaa Julietiin rakastuneen Benin. Mustasukkaisuutensa takia Ben lähettää Goodwinin takaosan selviytyneiden joukkoon.  Selviytyneiden joukkoon soluttautuneen Goodwinin identiteetti paljastuu Ana Lucialle, joka kamppailun jälkeen tappaa Goodwinin.

| Lennon | John Hawkes | 6 | 3 |  |
Lennon on yksi Toisista, jotka ovat suojassa Temppelissä. Hän toimii Dogenin tulkkina, kunnes Sayid tappaa hänet.

| Tom | M. C. Gainey | 1, 2, 3, 4 | 20 |  |
Tom (alias Mr. Friendly) käyttää tekopartaa ja on yksi Toisista. Hän palkkaa Michaelin vakoilemaan Kahana-laivalle. Sawyer tappaa Tomin kostoksi Waltin kidnappauksesta.

| Eloise Hawking | Fionnula Flanagan (vanha), Alice Evans (keski-ikäinen), Alexandra Krosney (nuoriaikuinen) | 3, 5, 6 | 10 |  |
Eloise Hawking pitää huolta Los Angelesissa sijaitsevasta Lamppu-asemasta, joka jäljittää saaren sijainnin. Ennen kuin tämä paljastetaan, Eloise toimii korumyyjänä, joka yllyttää Desmondia kosimaan Penelopea, ja selittää ajassa matkustamisesta tälle. Myöhemmin, munkkiluostarissa jossa Desmond asuu hetkellisesti, Eloise esiintyy valokuvassa munkin toimistossa. Eloise on Faradayn äiti ja entinen Toinen. Eloise neuvoo Jackia, Sunia ja Beniä saarelle palaamisessa. Vuonna 1977 Eloise ampuu vahingossa poikansa Faradayn.


| Colleen Pickett | Paula Malcolmson | 3 | 2 |  |
Dannyn vaimo. Hänet nähdään ensimmäisen kerran Hydra-asemalla, kun hän kertoo Benille ja Julietille osan selviytyneistä (Sayid, Jin ja Sun) saapuneen valekylään purjeveneellä. Ben määrää Colleenin kaappaamaan veneen. Hän onnistuu tunkeutumaan veneelle huomaamatta, kunnes kohtaa alakannella Sunin. Colleen yrittää vakuuttaa etteivät he ole vihollisia keskenään ja ettei Sun ole murhaaja, mutta kun Tom käynnistää veneen moottorin, Sun säikähtää ja vahingossa ampuu Colleenia vatsaan. Colleen viedään Hydra-saarelle ja Jackiä pyydetään auttamaan häntä. Jack ei kuitenkaan pysty käynnistämään Colleenin sydäntä uudestaan, ja tämä kuolee leikkauspöydälle. Jack sanoo Colleenin kuolleen ennen kuin hänet tuotiin huoneeseen.